
                  Nr.4c-3/100/2019
AVIZ

asupra proiectului de Lege pentru modificarea şi completarea Ordonanței de urgență a Guvernului nr.1/1999 privind regimul stării de asediu şi regimul stării de urgenţă


În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, care va fi transmis Comisiei pentru apărare, ordine publică şi siguranţă naţională, care este sesizată în fond, cu proiectul de Lege pentru modificarea şi completarea Ordonanței de urgență a Guvernului nr.1/1999 privind regimul stării de asediu şi regimul stării de urgenţă, transmis cu adresa nr. P.L.x. 128/2019 din 13 martie 2019, înregistrat la comisie sub nr.4c-3/100 din 14 martie 2019.


Consiliul Suprem de Apărare a Ţării, cu avizul nr.124 din 20.11.2018, avizează Proiectul de Lege.


Consiliul Legislativ, cu avizul nr.1117/26.11.2018, avizează favorabil proiectul de lege cu observații și propuneri.



Senatul, în calitate de primă Cameră sesizată, a adoptat proiectul de lege în ședință din 11 martie 2019, în condiţiile articolului 75 alineatul (2) teza a III-a din Constituţia României, republicată.


Proiectul de lege are ca obiect de reglementare modificarea şi completarea unor dispoziţii din Ordonanţa de urgenţă a Guvernului nr.1/1999. Soluţiile legislative propuse asigură cadrul legal pentru pregătirea şi utilizarea resurselor umane din rezerva de mobilizare, respectiv pentru accesarea produselor şi serviciilor din economia naţională de care forţele destinate apărării au nevoie pentru îndeplinirea misiunilor pe timpul stărilor de urgenţă şi de asediu.
Examinarea proiectului de lege a avut loc în ședința comisiei din 19 martie 2019.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu amendamente admise prevăzute în anexa care face parte integrantă din prezentul aviz.


Prin obiectul de reglementare și conținutul său, proiectul de lege face parte din categoria legilor organice.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,
IULIAN IANCU
Consilier parlamentar, Ovidiu Fulga

Anexă

Amendamente admise 

la proiectul de lege pentru modificarea şi completarea Ordonanţei de urgenţă a Guvernului nr.1/1999 privind regimul stării de asediu şi regimul stării de urgenţă

	Nr. Crt.
	OUG nr.1/1999
	Text adoptat de Senat
	Amendamente propuse/autor
	Motivaţie

	1
	
	TITLUL LEGII

LEGE

pentru modificarea şi completarea Ordonanţei de urgenţă a Guvernului nr.1/1999 privind regimul stării de asediu şi regimul stării de urgenţă
	
	

	2
	
	Articol unic. - Ordonanţa de urgenţă a Guvernului nr.1/1999 privind regimul stării de asediu şi regimul stării de urgenţă, publicată în Monitorul Oficial al României, Partea I, nr.22 din 21 ianuarie 1999, aprobată cu modificări şi completări prin Legea nr.453/2004, se modifică şi se completează după cum urmează:
	
	

	3
	
	1. La articolul 9, după alineatul (1), se introduce un nou alineat, alin.(2),  cu următorul cuprins:

„(2) Conducătorii autorităţilor publice şi administratorii operatorilor economici care asigură servicii de utilitate publică în domeniile energetic, sănătate, agricultură şi alimentaţie, alimentare cu apă, comunicaţii şi transporturi au obligaţia de a asigura continuitatea furnizării serviciilor esenţiale pentru populaţie şi pentru forţele destinate apărării.”
	
	

	4
	Art.20 

Pentru aplicarea dispoziţiilor prezentei ordonanţe de urgenţă, precum şi a măsurilor prevăzute în decretul de instituire a stării de asediu sau a stării de urgenţă, autorităţile militare, precum şi celelalte autorităţi publice prevăzute la art. 7 alin. (1) au următoarele atribuţii şi răspunderi:

l) să asigure paza militară a sediilor autorităţilor publice centrale şi locale, a staţiilor de alimentare cu apă, energie, gaze, de radio şi de televiziune, precum şi a unor agenţi economici sau obiective de importanţă naţională; când situaţia impune, dispun oprirea temporară a alimentării cu gaze, energie şi apă potabilă, după caz;
	2. La articolul 20, litera l) se modifică şi va avea următorul cuprins:

„1) să asigure paza militară a staţiilor de alimentare cu apă, energie, gaze, a sediilor posturilor de radiodifuziune şi de televiziune publice, a operatorilor economici care deţin capacităţi de importanţă strategică la nivel naţional, precum şi a obiectivelor de importanţă deosebită pentru apărare, prin punerea în aplicare a Planului de mobilizare a economiei naţionale pentru apărare, când situaţia impune, dispun oprirea temporară a alimentării cu gaze, energie şi apă potabilă, după caz;”
	
	

	5
	(1) În funcţie de situaţia operativă concretă din unităţile administrativ-teritoriale în care a fost instituită starea de asediu sau starea de urgenţă, Consiliul Suprem de Apărare a Ţării poate dispune ca unităţile militare din forţele destinate apărării să fie trecute în trepte superioare ale capacităţii de luptă, potrivit planurilor întocmite, inclusiv completarea lor cu resurse umane şi materiale, conform organizării la război.
	3. La articolul 21, alineatul (1) se modifică şi va avea următorul cuprins:
„(1) în funcţie de situaţia operativă concretă, pe timpul stării de asediu sau al stării de urgenţă, Consiliul Suprem de Apărare a Ţării poate dispune ca unităţile militare din forţele destinate apărării să fie trecute în trepte superioare ale capacităţii de luptă, potrivit planurilor întocmite, inclusiv completarea lor cu resurse umane şi materiale, conform organizării la război.”
	
	

	6
	
	4. La articolul 21, după alineatul (2) se introduce un nou alineat, alin.(3), cu următorul cuprins:

„(3) In condiţiile alin.(l), instituţiile cu atribuţii în domeniul apărării, ordinii publice şi securităţii naţionale pot concentra rezervişti pentru instruire şi îndeplinirea unor misiuni sau pot chema persoane fizice apte de muncă pentru prestări de servicii în interes public.”
	
	

	7
	c) amplificarea activităţilor de producţie a societăţilor comerciale şi a agenţilor economici care, prin natura domeniului de activitate, au atribuţii în realizarea produselor cu destinaţie militară sau execută reparaţii la unele categorii de tehnică militară;
d) organizarea şi asigurarea cu prioritate a transporturilor pentru nevoile forţelor destinate apărării;


	5. La articolul 25, literele c) şi d) se modifică şi vor avea următorul cuprins:

,,c) amplificarea activităţilor de producţie a operatorilor economici care, prin natura domeniului de activitate, au atribuţii în realizarea produselor cu destinaţie militară, execută reparaţii la unele categorii de tehnică militară sau asigură servicii pentru forţele destinate apărării, prin punerea în aplicare a Planului de mobilizare a economiei naţionale pentru apărare, în condiţiile legii şi a Sistemului de priorităţi şi alocare a resurselor pentru apărare;

d) organizarea şi asigurarea cu prioritate a transporturilor, comunicaţiilor, produselor, resurselor şi infrastructurii pentru nevoile forţelor destinate apărării;”
	
	

	8
	Art.25.

Pe durata stării de asediu se pot dispune următoarele măsuri:
	6. La articolul 25, după f) se introduce o nouă literă, lit.f1), cu următorul cuprins:
,,f1) rechiziţionarea de bunuri, potrivit legii.”
	
	

	9
	b) organizarea şi asigurarea cu prioritate a transporturilor pentru nevoile autorităţilor publice stabilite să acţioneze;


	7. La articolul 26 alineatul (1), litera b) se modifică şi va avea următorul cuprins:

,,b) organizarea şi asigurarea cu prioritate a transporturilor, comunicaţiilor, produselor, resurselor şi infrastructurii pentru nevoile forţelor destinate apărării;”
	
	

	10
	(1) Pe durata stării de urgenţă, instituită în temeiul art. 3 lit. a), se pot dispune următoarele:
	8. La articolul 26 alineatul (1), după litera c) se introduce o nouă literă, lit.d), cu următorul cuprins:

,,d) rechiziţionarea de bunuri, potrivit legii.”
	
	

	11
	(2) Pe durata stării de urgenţă, instituită în temeiul art. 3 lit. b), autorităţile şi instituţiile publice, agenţii economici şi populaţia sunt obligate să respecte şi să aplice prevederile legale speciale pe domeniu, precum şi măsurile dispuse de autorităţile competente.
	9. La articolul 26, alineatul (2) se modifică şi va avea următorul cuprins:

„(2) Pe durata stării de urgenţă, instituită în temeiul art.3 lit.b), autorităţile şi instituţiile publice, operatorii economici şi populaţia sunt obligate să respecte şi să aplice prevederile legale speciale pe domeniu, precum şi măsurile dispuse de autorităţile competente.”
	
	

	12
	Art.28.-  Nerespectarea prevederilor art. 9 constituie contravenţie şi se sancţionează cu amendă de la 1.000.000 lei la 50.000.000 lei, pentru persoane fizice, şi de la 10.000.000 lei la 700.000.000 lei, pentru persoane juridice.
	10. Articolul 28 se modifică şi va avea următorul cuprins:

,,  Art. 28.- Nerespectarea prevederilor art.9 constitue contravenţie şi se sancţionează cu amendă de la 100 lei la 5.000 lei, pentru persoane fizice, şi de la 1.000 lei la 70.000 lei, pentru persoane juridice.
	
	

	13
	


Art. 31

(1) Fapta personalului militar în activitate sau mobilizat, care manifestă atitudine de defetism, incită la insubordonare sau nu execută ordinele primite, constituie infracţiune şi se pedepseşte cu închisoare de la 15 la 20 de ani sau cu închisoare pe viaţă.
	11. Articolul 31 se abrogă.
	


Art. 31

(1) Fapta personalului militar în activitate sau mobilizat, care manifestă atitudine de defetism, incită la insubordonare sau nu execută ordinele primite, constituie infracţiune şi se pedepseşte cu închisoare de la 2 la 7 de ani.

Autor: Sitterli Ovidiu-Ioan Deputat P.N.L.

